**NÁRODNÁ RADA SLOVENSKEJ REPUBLIKY**

IV. volebné obdobie

### 948

## NÁVRH VLÁDY

**na skrátené legislatívne konanie o vládnom návrhu zákona, ktorým sa mení a  dopĺňa**

**zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov**

Z dôvodu, že hrozia štátu značného hospodárske škody v súvislosti s prebiehajúcou globálnou ekonomickou a finančnou krízou, je potrebné podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady navrhnúť Národnej rade Slovenskej republiky, aby sa uzniesla na skrátenom legislatívnom konaní o vládnom návrhu zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov.

Vzhľadom na zhoršujúcu sa ekonomickú situáciu v dôsledku radikalizácie prejavov globálnej finančnej a hospodárskej krízy sa hľadajú všetky dostupné nástroje hospodárskej politiky na zabránenie devastačných dopadov finančnej a hospodárskej krízy na všetky oblasti hospodárskeho a ekonomického života spoločnosti.

Aktuálna ekonomická situácia si vyžaduje okamžité účinné riešenia, ktoré majú prispieť k zlepšeniu podnikateľského prostredia s cieľom zabrániť rozsiahlym finančným stratám v hospodárstve Slovenskej republiky.

Vzhľadom na uvedené je potrebné urýchlene umožniť zmenou zákonač. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov vytvorenie legislatívnych podmienok, ktoré prispejú k zlepšeniu podnikateľského prostredia.

Bratislava 9. februára 2009

**Robert F i c o, v.r.**

predseda vlády

Slovenskej republiky

**Ján P o č i a t e k, v.r.**

minister financií

Slovenskej republiky